Document ID: 32014R0380

NÕUKOGU MÄÄRUS (EL) nr 380/2014,
14. aprill 2014,
millega muudetakse määrust (EL) nr 1284/2009, millega kehtestatakse teatavad piiravad meetmed Guinea Vabariigi suhtes
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 215 lõiget 1,
võttes arvesse nõukogu 25. oktoobri 2010. aasta otsust 2010/638/ÜVJP, mis käsitleb teatavaid piiravaid meetmeid Guinea Vabariigi suhtes (1),
võttes arvesse liidu välisasjade ja julgeolekupoliitika kõrge esindaja ning komisjoni ühisettepanekut
ning arvestades järgmist:
(1)
Nõukogu määrusega (EL) nr 1284/2009 (2) kehtestati Guinea Vabariigi suhtes vastavalt ühisele seisukohale 2009/788/ÜVJP (3) (asendatud otsusega 2010/638/ÜVJP) teatavad piiravad meetmed. Kõnealused meetmed hõlmasid keeldu pakkuda sõjavarustusega seotud tehnilist ja rahalist abi ja muid teenuseid, ning embargot müüa, tarnida, üle anda või eksportida varustust, mida võidakse kasutada siserepressioonideks.
(2)
Nõukogu võttis 14. aprillil 2014 vastu otsuse 2014/213/ÜVJP, (4) millega muudetakse otsust 2010/638/ÜVJP ning tühistatakse relvaembargo ning embargo varustuse suhtes, mida võidakse kasutada siserepressioonideks.
(3)
Nende meetmete tühistamist käsitlevad teatavad aspektid kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et ettevõtjad kõikides liikmesriikides kohaldaksid nimetatud meetmeid ühetaoliselt.
(4)
Määrust (EL) nr 1284/2009 tuleks seetõttu vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EL) nr 1284/2009 muudetakse järgmiselt.
1)
Artikli 1 punktid a, b ja c jäetakse välja.
2)
Artiklid 2, 3, 4 ja 5 jäetakse välja.
3)
Artikkel 7 asendatakse järgmisega:
„Artikkel 7
Artikli 6 lõikes 2 sätestatud keeldudest ei tulene mingit vastutust füüsilistele ja juriidilistele isikutele, üksustele ega asutustele, kes tegid rahalised vahendid või majandusressursid kättesaadavaks, juhul kui nad ei teadnud ega omanud mõistlikku alust arvata, et nende tegevus rikub kõnealust keeldu.”
4)
I lisa jäetakse välja.
5)
III lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 14. aprill 2014

Labels: 3
18
5